„Se efectuează activități ritmice. Se efectuează audieri de martori, se ridică documente, sunt comisii rogatorii în curs. O parte din dosarul Microsoft a fost finalizat cu rechizitoriu, s-a disjuns față de o altă parte din dosar, se efectuează o anchetă”, a spus șefa DNA.

DNA a cerut la sfârșitul lunii trecute redeschiderea urmăririi penale pentru fostul ministru al Educației Ecaterina Andronescu. Întrebată dacă au apărut elemente noi care provin din ancheta dosarului Microsoft, Laura Codruța Kovesi a spus: „Da. Așteptăm decizia instanței”.

De altfel, în 27 august, procurorii DNA au cerut redeschiderea urmăririi penale și în cazul fostului ministru al Educației Alexandru Athanasiu.